《戊戌冬至南郊礼成庆成宴乐章四十九首 其四 一奏上万寿之曲》
明代·陆深

圣主垂衣裳。兴礼乐，迈虞唐。箫韶九成仪凤凰。日月中天照八荒。

民安物阜，时和岁康。上奉万年觞。胤祚无疆。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。